שיני בינה צומחות לרוב בסביבות גילאי 17-24 ולעתים לא נותר להן מספיק מקום לבקוע ולצמוח בצורה תקינה. כאשר שיני בינה צומחות על הצד או ממוקמות בצורה לא נכונה בלסת, הן נותרות כלואות או כלואות חלקית מתחת לרקמת העצם והחניכיים. בעקבות זאת עלולים להיווצר סיבוכים שונים כמו זיהום, עששת, הרס העצם ומחלת חניכיים חריפה. תהליך עקירת שן בינה כלואה כולל אבחון של המטופל והפנייתו לצילום פנורמי ו/או סיטי לבדיקת מצב הלסת. העקירה כוללת את פתיחת רקמת החניכיים מעל השן והוצאת העצם המכסה אותה. לאחר מכן מפרידים את רקמת החיבור של השן מהעצם ומסירים את השן. בחלק מהמקרים ניתן לעקור את השן בשלמותה ובמקרים אחרים יש לפצל את השן לחלקים ולהפריד את שורשיה, להסרה מלאה.